Govor na Gazimestanu

**Govor na Gazimestanu** Slobodana Miloševića je održan prilikom proslave 600 godina Kosovske bitke 28. juna 1989. na Kosovu Polju.

Proslava se održavala u neposredno nakon Miloševićevog ukidanja autonomije Kosova. Na Gazimestanu je, po domaćim procjenama, bilo prisutno između milion i dva miliona ljudi. Po agenciji Reuters, oko 600.000.

Proslavi je prisustvovalo gotovo kompletno Predsjedništvo SFRJ, na čelu sa Janezom Drnovšekom, zatim je tu bio i Milan Pančevski - tadašnji predsjednik Predsjedništva Centralnog komiteta Saveza komunista Jugoslavije, a centralni govor održao je Slobodan Milošević, tadašnji predsjednik Predsjedništva SR Srbije. Jedini iz predsjedništva SFRJ koji je bojkotirao Gazimestan je bio predstavnik SR Hrvatske Stipe Šuvar. Proslavi je prisustvovao i cjelokupan vrh Srpske pravoslavne crkve.

Proslavi su prisustvovali i gotovo svi ambasadori članica NATO saveza i Evropske zajednice koji su imali predstavništva u Jugoslaviji. Jedini izuzeci su bili ambasador SAD Warren Zimmermann i ambasador Turske. Danas se u zemljama zapadne Evrope, kao i u SAD, smatra da je Miloševićev govor na ovom skupu označio početak borbe Srbije za teritorijalno proširenje prema zapadu Jugoslavije. Najčešće je kritikovana sljedeća Miloševićeva rečenica, koja je tumačena kao najava rata:

## Prijevod dijelova govora na Gazimestanu 
**Početak govora**:

Dalje Milošević kaže:

A zatim :
 

Kasnije u govoru kaže:
A zatim Milošević kaže:

I na kraju: "*Prije šest vijekova Srbija je ovde, na polju Kosovu, branila sebe. Ali je branila i Evropu.* *Ona se tada nalazila na njenom bedemu koji je štitio evropsku kulturu, religiju, evropsko društvo u cjelini. Zato danas izgleda ne samo nepravedno već i nehistorijski i sasvim apsurdno razgovarati o pripadnosti Srbije Evropi. Ona je u njoj neprekidno, danas kao i prije. Razumije se, na svoj način. Ali takav koji je u historijskom smislu nije nikad lišio dostojanstva. U tom duhu mi danas nastojimo da gradimo društvo – bogato i demokratsko. I da tako doprinesemo prosperitetu svoje lijepe, i u ovom trenutku nepravedno napaćene zemlje. Ali i da tako doprinesemo naporima svih progresivnih ljudi našeg doba, koje oni čine za jedan novi, ljepši svijet*."

## Analize i kritike 
Prilikom obilježavanja 600. godišnjice bitke na Kosovu, Slobodan Milošević je u svom govoru iskoristio simboličku moć kosovskog mita radi okupljanja masa oko svoje politike. U svom govoru, on je Kosovo nazvao srcem Srbije, što je kasnije postalo široko prihvaćena nacionalistička parola. Ova proslava, na poprištu srednjovjekovne bitke iz 1389, uz prisustvo svih crkvenih zvaničnika, je privremeno uspostavila jedinstvo Srpske pravoslavne crkve, države i različitih nacionalističkih tradicija u Srbiji. Miloševićev govor na Kosovu je označio kraj zajedničke jugoslavenske ideje, a on je postao nacionalni srpski lider.

## Također pogledajte 
* Kosovski mit
* Kosovo je srce Srbije
* Niko ne sme da vas bije!
* Antibirokratska revolucija

## Reference 
Kategorija:1989. u Jugoslaviji
Kategorija:1989. u Srbiji
Kategorija:Govori
Kategorija:Historija Kosova
Kategorija:Historija SR Srbije
Kategorija:Politički skandali u Jugoslaviji
Kategorija:Politički skandali u Srbiji
Kategorija:Slobodan Milošević
Kategorija:Srpski iredentizam
Kategorija:Politika SFRJ
Kategorija:Politika Kosova
Kategorija:Savez komunista Jugoslavije